**Farské oznamy**

 **Prvá adventná nedeľa A (27. 11. 2022)**

|  |  |  |
| --- | --- | --- |
| Pondelok |  | 18.00  |
| Utorok |  | 7.00 |
| Streda | Sv. Ondreja, apoštola | 17.30 |
| Štvrtok | Za povolania na kňazský stav | 18.00 |
| Piatok | O Najsvätejšom srdci Ježišovom | **17.00** |
| Sobota | O Nepoškvrnenom srdci Panny Márie | 7.00 a 17.00 Oblazov |
| Nedeľa | Druhá adventná nedeľa | 8.00 a 10.30 |

V piatok budeme sláviť zimný kántrový deň s prosbou o príchod Kristovho kráľovstva do našich rodín.

Tento týždeň máme prvý piatok. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a tak sa zasvätiť Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som osloviť vás milí dôchodcovia zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii a zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Na budúcu nedeľu o 15.00hod. budeme mať stretnutie ružencového bratstva a pomodlíme sa ruženec. Stretnutie s ružou p. Venclíkovej by som preložil na budúci mesiac, nakoľko v tom čase mám teraz stretnutia s birmovancami.

Dnes po sv. omšiach bude zbierka na charitu.

Na budúcu nedeľu budeme mať prvonedeľnú zbierku pre potreby farnosti.

Farskú adoráciu by sme mali v pondelok po sv. omši.

10.-11.12. bude v Žiline program pre manželov, kto by mal záujem môže si viac pozrieť na nástenke.

Ďakujem za vaše modlitby, finančnú podporu, za upratovanie, za výzdobu nášho chrámu, pekne pripravené kaplnky Panny Márie i adventný veniec i za každý druh pomoci. O upratovanie kostola prosím skupinku č.17.

Vyhlasujem nový kurz prípravy na sviatosť birmovania pre stredoškolskú mládež. Prihlášky si môžete vyzdvihnúť v sakristii kostola. Prihláste sa na stretnutie s kňazom na stránke farnosti [www.kotesova.fara.sk](http://www.kotesova.fara.sk) v oddiely farnosť – birmovanci. Prihlásiť sa treba do 15.12. 2022.